Un cunoscut politolog francez, acuzat de fiica sa vitregă că l-a agresat sexual pe fratele ei geamăn.
Olivier Duhamel este acuzat că și-a agresat sexual fiul vitreg când acesta avea 14 ani. Fiica vitregă a politologului, Camille Kouchner susţine că agresiunile sexuale s-au repetat de-a lungul anilor. Olivier Duhamel a demisionat din toate funcțiile pe care le ocupa.
Politologul francez Olivier Duhamel este acuzat de fiica sa vitregă că l-a abuzat sexual pe fratele ei geamăn când acesta avea 14 ani, transmite Le Monde. Dezvăluirele fiicei, jurista Camille Kouchner, au fost făcute în cartea sa "La Familia grande" (editura Seuil)."Suntem la sfârșitul anilor 1980. Într-o familie de intelectuali parizieni, un băiat de 13 ani își vede tatăl vitreg, un renumit academician, cum intră în camera lui seara. El mărturisește acest secret surorii sale gemene, Camille, dar îi cere să tacă. 20 de ani mai târziu, tânăra își îndeamnă fratele să-i spună mamei despre suferința îngropată, însă ea decide să tacă ca să-și protejeze soțul, la fel au făcut și prieteni cunoscuți al cuplului, personalități proeminente care vroiai să evite orice scandal.", scrie Camille în cartea sa.Fostul profesor universitar a demisionat din toate funcțiile pe care le ocupa după ce "Le Monde" şi "L’Obs" au publicat luni fragmente din cartea juristei.Camille Kouchner şi fratele ei geamăn sunt copiii fostului ministru de externe Bernard Kouchner, cofondator al organizației Medici fără Frontiere, şi ai profesoarei de drept Evelyne Pisier, recăsătorită cu politologul Olivier Duhamel. Evelyne Pisier, mama celor doi, a murit în 2017.